open-index/open-wikipedia-markdown huggingface dataset:
कारेलिया गणतंत्र

**कारेलिया गणतन्त्र** (रूसी: Респу́блика Каре́лия, अंग्रेज़ी: Republic of Karelia, कारेलियाई: Karjalan Tazavalda) रूसी गणतन्त्र का एक संघीय खंड है जो उस देश की शासन प्रणाली में गणतंत्र का दर्जा रखता है। यह यूरोप के उत्तर में और रूस के पश्चिमोत्तर में स्थित है। इसकी राजधानी पेत्रोज़ावोद्स्क नगर है और जनसंख्या ६,४३,५४८ (२०१० की जनगणना) है। रूस का यह विभाग ऐतिहासिक 'कारेलिया' नामक क्षेत्र पर विस्तृत है जो वर्तमान में रूस और फ़िनलैन्ड के बीच बंटा हुआ है।

## भूगोल
यह रूस के उत्तर-पश्चिम में स्थित है, जो कि श्वेत सागर और बाल्टिक सागर की द्रोणियों के बीच विभाजक स्थिति पर है। 

**क्षेत्र*: १,७२,४०० वर्ग किमी
**सीमाएँ*:
***आन्तरिक*: मूरमान्स्क ओब्लास्त (उत्तर), आरख़ान्गेल्स्क ओब्लास्त (पूर्व/दक्षिण-पूर्व), वोलोग्दा ओब्लास्त (दक्षिण-पूर्व/दक्षिण), लेनिनग्राद ओब्लास्त (दक्षिण/दक्षिण-पश्चिम)
***अन्तर्राष्ट्रीय*: फ़िनलैन्ड (दक्षिण-पश्चिम/पश्चिम/पश्चिमोत्तर) (सीमा की लम्बाई: ७२३ किमी)
***जल*: श्वेत सागर (बारेन्त्स सागर की एक खाड़ी) (उत्तर/पूर्वोत्तर/पूर्व), ओनेगा झील (दक्षिण-पूर्व), लादोगा झील (दक्षिण-पश्चिम)
**उच्चतम बिन्दु*: ५७६ मीटर ऊँचा नुओरूनेन पर्वत

### नदियाँ
कारेलिया में लगभग २७,००० नदियाँ हैं। प्रमुख नदियों में हैं:
*वोदला नदी (Vodlajoki, १४९ किमी)
*केम नदी (Kemijoki, १९१ किमी)
*कोव्दा नदी (Koutajoki)
*शुया नदी (Suojoki)
*सुना नदी (Suunujoki), किवाच जलप्रपात (Kivatšun vesiputous) के साथ
*वाइग नदी (Uikujoki)

### झीलें
कारेलिया में ६०॰००० झीलें हैं।

## लोग व भाषाएँ
ऐतिहासिक रूप से कारेलिया फ़िनिश लोगों से सम्बन्धित कारेलियाई लोगों की मातृभूमि है। कारेलियाई भाषा भी फ़िनिश भाषा से मिलती-जुलती है और यूराली भाषा-परिवार की सदस्या है। कुछ भाषावैज्ञानिक इसे फ़िनिश भाषा की ही एक उपभाषा मानते हैं। २०१० की जनगणना में कारेलिया गणतंत्र में ८२.२% लोग रूसी समुदाय के, ७.४% कारेलियाई समुदाय के, ३.८% बेलारूसी समुदाय के, २% युक्रेनी समुदाय के, १.४% फ़िनिश समुदाय के और ०.५% वेपसियाई समुदाय के थे।

## सन्दर्भ


### स्रोत
*Верховный Совет Карельской АССР. №473-ЗРК 30 мая 1978 г. «Конституция Республики Карелия», в ред. Закона №1314-ЗРК от 16 июля 2009 г «О внесении изменений в Конституцию Республики Карелия». Опубликован: отдельной брошюрой. (Supreme Soviet of the Karelian ASSR. #473-ZRK May 30, 1978 Constitution of the Republic of Karelia, as amended by the Law #1314-ZRK of July 16, 2009 On Amending the Constitution of the Republic of Karelia.)

## बाहरी कड़ियाँ

*   कारेलिया गणतन्त्र का आधिकारिक जालस्थल
*   Karelia.ru वेब सर्वर
*   Heninen.net - various information about Karelia
* Information about Karelians
* Tracing Finland's eastern border-thisisFINLAND
* Saimaa Canal links two Karelias-thisisFINLAND
* ProKarelia (also available in other languages)

श्रेणी:कारेलिया गणतंत्र
श्रेणी:कारेलिया
श्रेणी:रूस के गणतंत्र
श्रेणी:रूस के प्रशासनिक विभाग
अशोक सेन

**अशोक सेन**, एफ आर एस (; जन्म : 1956) एक भारतीय सैद्धांतिक भौतिक विज्ञानी है।

## प्रारंभिक जीवन
अशोक सेन अनिल कुमार सेन और गौरी सेन के ज्येष्ठ पुत्र है। अनिल कुमार सेन स्कॉटिश चर्च कॉलेज में भौतिकी के प्राध्यापक रहे।

## जीवन
अशोक सेन ने प्रबल-दुर्बल द्वैतता या एस-द्वैतता पर प्रकाशित उनके ऐतिहासिक पत्र सहित स्ट्रिंग सिद्धांत विषय में बहुत सार्थक योगदान दिया है।, जो इस क्षेत्र में शोध विषय में प्रभावशाली परिवर्तनकारी रहा था। उन्होंने अस्थायी डी-ब्रैनों का अध्ययन आरम्भ किया और ऐसे ही ब्रैनों पर खुला स्ट्रिंग टैक्योन संघनन से सम्बंधित प्रसिद सेन विचार का प्रतिपादन किया।

## सम्मान और पुरस्कार
* स्ट्रिंग सिद्धांत पर अपने काम के लिए फंडामेंटल फिजिक्स प्राइज, 2012
* भारतीय प्रौद्योगिकी संस्थान खड़गपुर द्वारा 2009 में डॉक्टर ऑफ़ साइंस (मानार्थ) द्वारा सम्मानित किया गया।
* गणितीय विज्ञान, में 2009.का इंफोसिस पुरस्कार
* 1998 में रॉयल सोसायटी
* 2001 में पद्म श्री
* 1994 में शांति स्वरूप भटनागर विज्ञान एवं प्रौद्योगिकी पुरस्कार
* 1989 में इंटरनेशनल सेंटर फॉर थ्योरेटिकल फिजिक्स पुरस्कार
* 2013 में पद्म भूषण

## सन्दर्भ

* थॉमसन सम्मान प्राप्त अग्रणी भारतीय वैज्ञानिक हरीशचंद्र अनुसंधान संस्थान के भौतिकी प्राद्यापक डॉ॰ अशोक सेन सहित पाँच लोगों ने "थॉमसन प्रशस्ति पत्र पुरस्कार विजेता पुरस्कार" प्राप्त किया।
* द हिन्दू, रविवार, 7 जनवरी 2001: स्ट्रिंगों के संघट्टन का परम नियम के अनुसार हरीशचंद्र अनुसंधान संस्थान के डॉ॰ अशोक सेन ने स्ट्रिंग सिद्धांत के क्षेत्र में महत्वपूर्ण योगदान दिया है।

## बाहरी कड़ियाँ
* 

श्रेणी:भारतीय प्रौद्योगिकी संस्थान कानपुर के पूर्व छात्र
श्रेणी:जीवित लोग
श्रेणी:भारतीय वैज्ञानिक
श्रेणी:1956 में जन्मे लोग
सूरीनाम के जिले

सूरीनाम दक्षिण अमेरिका महाद्वीप के उत्तर में स्थित एक राष्ट्र है। देश में जिले सबसे ऊंचे स्तर के प्रशासनिक विभाग हैं। राष्ट्र को कुल दस जिलों में विभाजित किया गया है।

## जिलों की सूची

*
ब्रोकोपोंडो जिला

**ब्रोकोपोंडो** सूरीनाम का जिला है। इसकी राजधानी ब्रोकोपोंडो है तथा अन्य मुख्य नगरों में ब्राउन्सवीज और क्वाकोएग्रोन शामिल हैं। 2004 में हुई जनगणना के अनुसार जिले की कुल आबादी 13,299 है और इसका क्षेत्रफल 7,364 है तथा घनत्व 1.8 प्रति वर्ग किलोमीटर है।

ब्रोकोपोंडो जिले में विशाल ब्रोकोपोंडो जलाशय है जिसका निर्माण 1961 से 1964 के बीच हुआ था। इस जलाशय द्वारा पनबिजली बनाई जाती है, जो घरेलू बिजली की जरूरत का लगभग आधा प्रदान करती है। जिले में कई जलप्रपात हैं जिनमें शामिल आइरीन और लियो जलप्रपात भी शामिल हैं। इस का वर्षावन विविध प्रकार के वन्यजीवों का घर है। जिले में सोने की खानें भी हैं।

## सन्दर्भ


श्रेणी:सूरीनाम के जिले
पारामारिबो जिला

**पारामारिबो** सूरीनाम का जिला है। जिले में पारामारिबो शहर और आसपास के क्षेत्र शामिल हैं। 2004 की जनगणना के अनुसार जिले की आबादी 243,640 है और इसका क्षेत्रफल 183 वर्ग किलोमीटर है। आबादी और सघनता के अनुसार यह सूरीनाम का सबसे बड़ा जिला है।

## इतिहास
क्षेत्र को सबसे पहले 17वी शताब्दी में विलोबे किले के निर्माण के साथ ब्रिटेन ने उपनिवेश बनाया गया था। किला बाद में नीदरलैण्ड के अधीन आ गया तथा इसका नाम बदल कर ज़ीलैण्डिया कर दिया गया। द्वितीय एंग्लो-डच युद्ध के अंत में हुई ब्रीडा की संधि से पहले पारामारिबो और इसके आसपास के क्षेत्र पर अदलबदल कर डच और ब्रिटिश अधिकार रहा। संधि के पश्चात सूरीनाम पर एकाधिकार नीदरलैण्ड का हो गया। 

श्रेणी:सूरीनाम के जिले
कुंजीपटल लेआउट

**कुंजीपटल लेआउट** या **कीबोर्ड लेआउट** () कुंजीपटल कम्प्यूटर, टाइपराइटर अथवा अक्षरांकीय में प्रयुक्त युक्ति है, जो इसकी यांत्रिक, दृश्य या कार्यात्मक व्यवस्था को दर्शाने के लिए काम में लिया जाने वाला शब्द है।
Input

## इतिहास
कीबोर्ड लेआउट समय के साथ विकसित होता आ रहा है। जिसमें ज्यादातर बड़े बदलाव, नए तकनीकी बदलाव के साथ हुए हैं। इसमें सबसे खास प्रभाव 1874 में शोल्स और ग्लिडन टाइपरायटर के रेमिंग्टन नंबर 1 के साथ आया, जिसने 'QWERTY' को लाया था। इसके बाद रेमिंग्टन नंबर 2 (1878) के साथ इसमें  को भी जोड़ा गया, जो आईबीएम सेलेक्ट्रिक (1961) एक बहुत ही प्रभावी विद्युत टाइपरायटर रहा, जिसका नकल कम्प्युटर कीबोर्ड ने किया। आईबीएम पीसी (1981), जो मॉडल एम (1985) के नाम से जाना जाता है, वो आधुनिक कीबोर्ड लेआउट का आधार रहा है।

## कुछ कुंजीपटल लेआउट

चित्र:Keyboard Layout Sanskrit.png|संस्कृत के लिए भारतीय भाषी लिपियों का मानक कुंजीपटल अभिन्यास।
चित्र:Devanagari INSCRIPT Keyboard.JPG|देवनागरी इन्स्क्रिप्ट के साथ द्विभाषी कुंजीपटल अभिन्यास।


## सन्दर्भ

श्रेणी:कुंजीपटल अभिन्यास
श्रेणी:कुंजीपटल
श्रेणी:इण्डिक कम्प्यूटिंग
स्वतंत्रता दिवस (दक्षिण अफ्रीका)

**स्वतंत्रता दिवस** या **फ़्रीडम डेय** दक्षिण अफ्रीका में एक राष्ट्रीय छुट्टी है, फ़्रीडम डेय 27 अप्रैल को मनाया जाता है। 27 अप्रैल 1994 को दक्षिण अफ्रीका रंगभेद नीति से आज़ादी प्राप्त की थी और दक्षिण अफ्रीका के प्रथम लोकतांत्रिक चुनाव हुए।

## सन्दर्भ

श्रेणी:राष्ट्रीय त्यौहार
श्रेणी:दक्षिण अफ्रीका के प्रमुख दिवस
पेरो दा कोविल्हा

**पेरो दा कोविल्हा** (1460-1526) एक पुर्तगाली जासूस था जिसे 1487 में (अफ़ोन्सो दा पेवा के साथ) भारत खोज में जमानी रास्ते से पूर्व की ओर रवाना किया गया था। वो मिस्र होते हुए लाल सागर तक पहुँचा। फिर अकब सागर होते हुए कुन्नूर केरल का तट पर आया। वापस काहिरा आने पर उसे अपने साथी से भेंट नहीं हो पाई, हाँलांकि दो और पुर्तगाली जासूसों ने उससे भेंट की। उनके हाथों सूचना भेजकर वो इथियोपिया पहुंच गया - जहाँ के राजा ने उसे पापस भेजने की बात तो कही पर उसकी मृत्यु के बाद उसके बेटे ने अपना सलाहकार नियुक्त कर लिया लेकिन वापस नहीं भेजा। उसके द्वारा भेजी गई जानकारी बाद के पुर्तगाली और अन्य यूरोपीय सामुद्रिक अन्वेषणों में बहुत काम आई।

श्रेणी:पुर्तगाल के अन्वेषक
निशान साहिब

**निशान साहिब** या **निशान साहब** सिखों का पवित्र त्रिकोणीय ध्वज है। यह पर्चम कपास या रेशम के कपड़े का बना होता है, इसके सिरे पर एक रेशम की लटकन होती है। इसे हर गुरुद्वारे के बाहर, एक ऊंचे ध्वजडंड पर फ़ैहराया जाता है। झंडे के केंद्र में तलवार, ढाल , कटार होता है।

निशान साहिब खालसा पंथ का पारंपरागत प्रतीक है। काफ़ी ऊंचाई पर फ़ैहराए जाने के कारण निशान साहिब को दूर से ही देखा जा सकता है। किसी भी जगह पर इसके फहरने का दृष्य, उस मौहल्ले में खालसा पंथ की मौजूदगी का प्रतीक माना जाता है। हर बैसाखी पर इसे नीचे उतार लिया जाता है और एक नए पर्चम से बदल दिया जाता है।

## इतिहास
सिख इतिहास के प्रारंभिक काल में निशान साहिब की पृष्ठभूमि लाल रंग की थी। फ़िर इस का रंग सफ़ेद हुआ और फिर केसरिया। सन् १६०९ में पहली बार गुरु हरगोबिन्दजी ने अकाल तख़्त पर केसरिया निशान साहिब फहराया था। बहरहाल, निहंग द्वारा प्रबंधित किए गए गुरुद्वारों में निशान साहिब के पृष्ठभूमि का रंग इस्पाती नीला होता है।
सिंहा के अनुसार, गुरु हरगोबिन्द ने निशान साहिब का इस्तेमाल शुरू किया था, परंतु खंडा के इस्तेमाल बाद में किया जाने लगा(संभवतः १९वीं सदी में)। मैकलेओड के अनुसार, निरंकर्णी सतगुरु दरबार सिंह (१८५५-७०) ने एक लाल निशान साहिब फहराया था एक प्रतीक के रूप में, उनके अभियान के चिन्ह के रूप में जो "सिखों की ब्राह्मण चंगुल से मुक्ती" को प्रतीकात्मक रूप से दर्शाता था।
यह सिख साम्राज्य का भी ध्वज था।
## परिचय एवं रूपाकृती

निशान साहिब हर गुरुद्वारे के बाहर एक ऊंचे लकड़ी या धातु रचित ध्वजडंड द्वारा फ़ैहराया जाता है।

यह ध्वज त्रिकोंणियाकारी होता है। इसके केसरिया पृष्ठभूमि पर केंद्र में एक नीले रंग का खंडा, अंकित होता है। आम तौर पर जब की इसकी पृष्ठभूमि केसरिया रंग की होती है परंतू यह(कुछ मौकों पर) अन्य रंगों में भी प्रदर्शित हो सकता है। निशान साहब की मेज़बानी कर रहे ध्वजडंड के शिखर पर(डंडमुकुट के रूप में) एक खंडा लगा होता है। ध्वजडंड के कलश पर खंडे की मौजूदगी इस बात का प्रतीक है की हर सिख और बलकी कोई भी व्यक्ती उस भवन में प्रवेश करने के लिये स्वतंत्र है और बेफ़िक्र होकर ईश्वर की अराधना कर सकता है। सिख समाज में निशान साहब का बहुत सम्मानित स्थान है और इसे बहुत इज़्ज़त के साथ रखा जाता है। इस ध्वज को पवित्र माना जाता है इसलिए हर साल बैसाखी के पर्व के दौरान इसे दूध और पानी से पवित्र किया जाता है और जब निशान साहिब का केसरिया रंग फीका पड़ जाता है तब एक नए एवं नवीन ध्वज से उसे बदल दिया जाता है।

किसी भी संस्था के ध्वज की तरह, निशान साहब खालसा का प्रतीक है और इसे हर गुरुद्वारा परिसरों में फहराया जाता है।

## इन्हें भी देखें
*खंडा

## सन्दर्भ

## बाहरी कड़ियाँ

* SikhMuseum.com Nishan Sahib Exhibit

श्रेणी:सिख धर्म
श्रेणी:गुरुद्वारे
श्रेणी:सिख शब्दावली
श्रेणी:धार्मिक झंडे
श्रेणी:धार्मिक ध्वज
निकेरी जिला

**निकेरी** सूरीनाम का जिला है, यह देश के उत्तर-पश्चिम में स्थित है। इसकी उत्तरी सीमा अटलांटिक महासागर, पूर्वी सीमा कोर्निये, दक्षिणी सीमा सिपेलिविनी तथा पश्चिमी सीमा गयाना के साथ लगती है। जिले की राजधानी नियूव-निकेरी है जो देश का दूसरा सबसे बड़ा शहर है।

सूरीनाम और पड़ोसी राष्ट्र गयाना के सम्बंध हमेशा से ही तनावपूर्ण रहें हैं। निकेरी से गयाना की लगती सीमा पर दोनों देशो के बीच कभी-कभी छिटपुट लड़ाईयां भी हो जाती हैं। निकेरी की आबादी में हिंदुस्तानी, जावा, क्रियोल, चीनी और पुर्तगाली मूल के लोग शामिल हैं।

2004 में जनगणना के अनुसार जिले की आबादी 36,611 है। इसका कुल क्षेत्रफल 5,353 वर्ग किलोमीटर तथा घनत्व 6.8 प्रति वर्ग किलोमीटर है। आबादी के मामले में यह देश का तीसरा सबसे बड़ा तथा क्षेत्रफल अनुसार चौथा सबसे बड़ा जिला है। निकेरी में पाँच रिसॉर्ट हैं।

श्रेणी:सूरीनाम के जिले
माध्यमिक एवं सुलभ अधिनियम, 1996

माध्यस्थ्म, एवं सुलह अधिनिय्म 1996 का मुख्य उद्देश्य ‘’ विदेशी माध्यश्थम पंचाटो और अन्तर्राशट्रीय वाणिज़िय्क माध्य्थम मे. देशी माध्य्श्थम से सम्बनिधत विधि को समेकित और संशोधित करना तथा सुलह और उससे सम्बनिध्त मामलो के लिए या उसके आनुशंगिक विषय से सम्बंधित विधि को परिभाषित करना है दुसरे शब्दौ मे हम कह सक्ते हे कि माध्यस्थम तथा सुलह अधिनियम, 1996 को भारतीय संसद दारा पारित करने के मुख्य- मुख्य उद्देश्य निम्न प्रकार हे --- 
	विदेशी माध्य्सथम विधी पंचाटो को भारत मे लागू करना तथा विदेशी माध्यस्थम पंचटो को भारत मे मान्य्ता देना, 
	देशी माध्य्सथम, विधी को अन्तर्रौषटीय माध्यस्थम विधी मे समिम्लित करना तथा उसके लिय यदि सशोधन की आव्श्य्क्यता हो तो देशी माध्यस्थम विधी मे उसके अनुरुप सशोध्न करना, 
	सुलह तथा उससे सम्बनिध्त विष्यो को परिभाषित करना||
समर्णीय है कि भारत ने भी अन्य कई देशो के साथ-साथ अन्तर्राष्टीय आदश्श्र विधि को अपनाया हे ज़ो अ अंनतर्राश्टीय व्यापार से सम्बनिध्त विवादो को माध्यसथम तथा सुलह के ज़रिये सुलझाने के लिय सयुक्त राश्ट्र्य सग्र के व्यापरिक विधी पर आयोग दारा तेयार की गई थी फ्ल्सरुप भारत मे माध्यस्थम तथा सुलह के क्षेत्र मे अन्तर्राशटीय भाईचारा शामिल हुआ|
गंगनम स्टाइल

**"गंगनम स्टाइल"** (, ) दक्षिण कोरियाई संगीतज्ञ साइ का एक के-पॉप एकल गाना है। यह गाना जुलाई 2012 में उनके छठे स्टूडियो एल्बम *साइ ६ (सिक्स रूल्स), भाग १* के अन्तर्गत्त विमोचित हुआ था और दक्षिण कोरिया के गाओन चार्ट पर प्रथम स्थान पर अंकित हुआ। दिनांक 21 दिसम्बर 2012 को, "गंगनम स्टाइल" यू ट्यूब वीडियो पर एक करोड़ अवलोकन को पार करने वाला प्रथम वीडियो बना।  तक के आंकड़ों के अनुसार, इस संगीत वीडियो को 1.486 करोड़ बार यू ट्यूब पर देखा गया है और यह इस जालस्थल का सर्वाधिक अवलोकित वीडियो बना है। इसने जस्टिन बीबर के एकल "बेबी" को मात दी। 

शब्दावली "गंगनम स्टाइल" कोरियाई भाषा का नवीन गढ़ित शब्द है, जिसका अर्थ दक्षिण कोरिया की राजधानी सियोल के गंगनम जिले की जीवन-शैली से है। यह गाना एवं इसका संगीत वीडियो अगस्त 2012 में अति प्रचलित हुआ एवं तब से विश्व भर में काफ़ी प्रसिद्धि प्राप्त कर चुका है। "गंगनम स्टाइल" को मिले-जुले से लेकर सकारात्मक समीक्षाएं प्राप्त हुई हैं। इसका प्रमुख कारण है इसकी आकर्षक धुन तथा संगीत वीडियो में साइ के मनोरंजक नृत्य तालों एवं विश्व के विभिन्न स्थानों पर जीवंत प्रदर्शनों में की गयी नृत्य चालों के कारण हुआ है। सितंबर 2012 में, "गंगनम स्टाइल" को *[[गिनीज़ वर्ल्ड रिकॉर्ड्स]]* में सर्वाधिक पसंद की जाने वाली वीडियो के रूप में अंकित किया गया। कालांतर में इसे एमटीवी यूरोप संगीत एवार्ड्स द्वारा सर्वश्रेष्ठ वीडियो भी घोषित्य किया गया।| यह वीडियो विश्व भर के समूहों, संगठनों एवं व्यक्तियों द्वारा कई पैरोडीज़ लिखने तथा पैरिस, रोम एवं मिलान में समूह नृत्यों की प्रेरणा भी बना, जिनमें दस हजार से अधिक लोगों ने भाग लिया था। 2012 की नव वर्ष पूर्व संध्या को दस लाख लोगों ने न्यू यॉर्क शहर के टाइम्स स्क्वायर में साइ एवं रैप-गायक एमसी हैमर द्वारा किये गये प्रदर्शन को देखा; यही प्रदर्शन बर्लिन के ब्रैण्डनबर्ग गेट पर भी हुआ था।

## विमोचन इतिहास

## फ़ॉर्मैट्स एवं ट्रैक लिस्टिंग्स
गंगनम स्टाइल को बॉलीवुड में देसी हिन्दी शैली के रूप निर्माता वासु भगनानी ने अपने बेटे जैकी भगनानी द्वारा अपनी हिन्दी फ़िल्म '''रंगरेज़''' में दिखाया है।

## सन्दर्भ

## बाहरी कड़ियाँ

*  जैकी भगनानी द्वारा
* 
* 
* 

श्रेणी: २०१० के पॉप गीत
श्रेणी: २०१२ के एकल गीत
श्रेणी: सियोल
श्रेणी: के पॉप गाने
श्रेणी: पीएसवाई के गाने
श्रेणी: कोरियाई भाषा के गाने
श्रेणी: गंगनम जिला
सरमक्का जिला

**सरमक्का** सूरीनाम का जिला है, यह देश के उत्तर में स्थित है। जिले की राजधानी ग्रोनिंजन है। 2004 में हुई राष्ट्रीय जनगणना के अनुसार जिले की आबादी 16,135	है। इसका कुल क्षेत्रफल 3,636 वर्ग किलोमीटर है तथा घनत्व 4.4 प्रति वर्ग किलोमीटर है। जनसंख्या के अनुसार यह देश का आठवाँ सबसे बड़ा जिला है तथा क्षेत्रफल अनुसार सातवाँ सबसे बड़ा। जिले में छह रिसॉर्ट हैं। 

पारम्परिक तौर पर यहाँ पर छोटे-छोटे खेत होते हैं। हालांकि अब यहाँ बड़ी कृषि परियोजनाएँ भी खुलने लगी हैं, जो मुख्य रूप से केले और चावल का उत्पादन करती हैं। 

श्रेणी:सूरीनाम के जिले
वाहेगुरू

**[[ਵਾਹਿਗੁਰੂ]] ਜੀ ਕਾ ਖਾਲਸਾ, ਵਾਹਿਗੁਰੂ ਜੀ ਕੀ ਫਤਿਹ।‌‍।** 
हिंदी :*वाहिगुरू जी का खालसा या वाहिगुरू जी की फतह।*

**वाहेगुरू** या **वाहिगुरू** (पंजाबी: ਵਾਹਿਗੁਰੂ *<small>वाहिगुरु</small>*) शब्द परमात्मा की प्रशन्सा को व्यतीत करता है। 

**वाहेगुरु** का अर्थ गुरु साहिब के पष्ठ 1402 के सवैया महला में पंक्तियां उद्धृत हैं जो परम भगवान का वर्णन और उनका गुणगान करती है।

यहां भगवान को वाहेगुरु के नाम से पुकारा गया है।

*वाहेगुरु शब्द के अर्थ का सुंदरता से वर्णन किया है भई गुरुदास ने, जो सिखों के पांचवे गुरू अर्जुनदेव जी के समकालीन थे।

भई गुरदास ने एक पुस्तक भी लिखी है "वार", जिसमें वह वाहेगुरु मन्त्र का विस्तार में वर्णन करते हैं।

अपनी पुस्तक के वार 1, पौरी 46 में वे कहते हैं -

सतिजुगि सतिगुर वासदेव ववा विसना नामु जपावै ।

दुआपरि सतिगुर हरीक्रिशन हा हा हरि हरि नामु जपावै ।

त्रेते सतिगुर राम जी रा रा राम जपे सुख पावै ।

कलिजुगि सतिगुर नानक गुर गोविन्द गगा गोविन्द नाम अलावै ।

चारे युगी चाहु युगी पंछी विच जाइ समावै ।

चारो अक्षर इक कर वाहेगुरु जप मन्तर जपावै ।

अनुवाद

सत्ययुग में भगवान् को प्राप्त करने के लिए वासुदेव के रूप पर ध्यान की संस्तुति की जाती थी।

वाहेगुरु शब्द का 'व' भगवान् विष्णु का स्मरण कराता है।

द्वापर युग में हरि कृष्ण प्रकट हुए; वाहेगुरु ने अक्षर 'ह' हरि का स्मरण कराता है।

त्रेता युग में राम प्रकट हुए; वाहेगुरु का 'र' अक्षर श्री राम का स्मरण कराता है।

कलियुग में नानक गुरु के रूप में सभी से गोविन्द नाम का कीर्तन करवाने के लिए आए।

वाहेगुरु का 'ग' अक्षर गोविन्द का स्मरण करवाता है।

इस प्रकार चारों युगों का यहां समावेश है। इन चार अक्षरों ने मिलकर ही इस मंत्र (वाहेगुरु) को बनाया है ।*

श्रेणी:सिख धर्म
पारा जिला

**पारा** सूरीनाम का जिला है, यह देश के उत्तर में स्थित है। इसकी उत्तरी सीमा अटलांटिक महासागर के साथ लगती है। 2004 की जनगणना के अनुसार जिले की आबादी 18,958 है। इसका क्षेत्रफल 5,393 वर्ग किलोमीटर तथा घनत्व 3.5 प्रति वर्ग किलोमीटर है। जिले में पाँच रिसॉर्ट हैं।

जिला सूरीनाम में होने वाले खनिकर्म और वानिकी का केंद्र है। यहाँ बड़ी मात्रा में बॉक्साइट का खनन होता है। 

श्रेणी:सूरीनाम के जिले
लादोगा झील

**लादोगा झील** (रूसी: Ла́дожское о́зеро, लादोझ़स्कोए ओज़ेरो; अंग्रेज़ी: Lake Ladoga) पश्चिमोत्तरी रूस में कारेलिया गणतंत्र व लेनिनग्राद ओब्लास्त के क्षेत्रों में स्थित एक मीठे पानी की झील है। यह यूरोप की सबसे बड़ी झील है और क्षेत्रफल के हिसाब से दुनिया की १४वी सबसे बड़ी मीठे पानी की झील है। इसका क्षेत्रफल १७,७०० वर्ग किमी है, यानि भारत के नागालैंड राज्य से ज़रा बड़ा। रूस का सेंट पीटर्ज़बर्ग महानगर इस से कुछ ही दूरी पर बसा हुआ है। नाविक यातायात के लिये बाल्टिक सागर को श्वेत सागर से जोड़ने वाला नहर-मार्ग लदोगा झील और इसके पूर्वोत्तर में स्थित ओनेगा झील से होते हुए निकलता है।

## इन्हें भी देखें
*ओनेगा झील
*कारेलिया गणतंत्र

## सन्दर्भ


श्रेणी:रूस की झीलें
श्रेणी:यूरोप की झीलें
श्रेणी:कारेलिया
श्रेणी: कारेलिया गणतंत्र
रंगरेज़ (२०१३ हिन्दी फ़िल्म)

***रंगरेज़*** प्रियदर्शन द्वारा निर्देशित एक हिन्दी फ़िल्म है। इसमें जैकी भगनानी, प्रिया आनंद प्रमुख भूनिका में तथा सहायक भूमिका में राजपाल यादव एवं अमितोष नागपाल हैं। रंगरेज़ तमिल सिनेमा की *[[:w:Naadodigal|नाडोडियाल]]* नामक फ़िल्म का रीमेक है, पहले ही तेलुगु, मलयालम एवं कन्नड़ में रीमेक की जा चुकी है। इस फ़िल्म का निर्माण वासु भगनानी ने किया था और इसको २१ मार्च २०१३ को विमोचित किया गया था।

इसी फ़िल्म में विश्व प्रसिद्ध दक्षिण कोरियाई गाने गंगनम स्टाइल को देसी रूपान्तर के रूप में पूर्णाधि८कार के साथ जैकी भगनानी पर फ़िल्माया गया है।
## सन्दर्भ

श्रेणी:हिन्दी सिनेमा
श्रेणी:भारतीय फ़िल्में
श्रेणी:2013 में बनी हिन्दी फ़िल्म
ओनेगा झील

**ओनेगा झील** (रूसी: Оне́жское о́зеро, ओनेझ़स्कोए ओज़ेरो; अंग्रेज़ी: Lake Onega) पश्चिमोत्तरी रूस में कारेलिया गणतंत्र, लेनिनग्राद ओब्लास्त व वोलोग्दा ओब्लास्त के क्षेत्रों में स्थित एक मीठे पानी की झील है। लादोगा झील के बाद यह यूरोप की दूसरी सबसे बड़ी झील है। नाविक यातायात के लिये बाल्टिक सागर को श्वेत सागर से जोड़ने वाला नहर-मार्ग ओनेगा झील और इसके दक्षिण-पश्चिम में स्थित लादोगा झील से होते हुए निकलता है।

## किझ़ी द्वीप
इस झील में किझ़ी द्वीप स्थित है, जो अपनी लकड़ी की इमारतों के लिये प्रसिद्ध है। यह जगह-जगह से लाई हुई काठ से सैंकड़ों वर्षों के काल में बनाई गई थीं।

## इन्हें भी देखें
*लादोगा झील
*कारेलिया गणतंत्र

## सन्दर्भ


श्रेणी:रूस की झीलें
श्रेणी:यूरोप की झीलें
श्रेणी:कारेलिया
श्रेणी: कारेलिया गणतंत्र
गंगनम जिला

**गंगनम जिला** (; हंजा: 江南區; *गंगनम गु*) *[[:w:Administrative Divisions of South Korea|दक्षिण कोरिया की प्रशासनिक इकाई - गु]]* (स्थानीय सरकारी जिले) जिनसे मिलकर सियोल शहर बना है, में से एक है। गंगनम (강남; 江南 ) का शाब्दिक अर्थ है "(हान) नदी के दक्षिण में"। वर्ष २०१० की जनगणना के अनुसार, गंगनम जिले की कुल जनसंख्या 527,641 है, जो इसे सियोल का चौथा सर्वाधिक जनसंख्या वाला शहर बनाती है। 39.5&nbsp;कि.मी2 के क्षेत्रफ़ल से यह सियोल का तृतीय बड़ा जिला है।

## सन्दर्भ

श्रेणी:दक्षिण कोरिया
पेत्रोज़ावोद्स्क

**पेत्रोज़ावोद्स्क** (रूसी: Петрозаводск, अंग्रेज़ी: Petrozavodsk) रूस के सुदूर पश्चिमोत्तर में स्थित एक शहर है जो उस देश के कारेलिया गणतंत्र नामक संघीय खंड की राजधानी भी है। यह ओनेगा झील के पश्चिमी छोर पर बसा हुआ है और उसके तट पर २७ किमी तक विस्तृत है।

## पेत्रोज़ावोद्स्क घटना
२० सितम्बर १९७७ में अचानक आकाश में बहुत ऊँचाई पर तैरती हुई एक भीमकाय जेलीफ़िश जैसी कई भुजाओं वाली वस्तु देखी। यह अफ़वाह फैल गई कि यह किसी अन्य ग्रह से आये यात्रियों का यान है। कुछ विद्वानों के अनुसार यह किसी सोवियत रॉकेट की उड़ान से पैदा होने वाले अजीब आकृति वाले धुएँ के मोटे बादल थे। अन्य लोगों का मानना था कि यह किसी गुप्त सोवियत परमाणु परीक्षण से उतपन्न बादल थे। सोवियत वैज्ञानिकों के अनुसार यह एक प्राकृतिक घटना थी। विवाद आज भी जारी है और इसे 'पेत्रोज़ावोद्स्क घटना' (Petrozavodsk phenomenon) के नाम से जाना जाता है।

## कुछ दृश्य

File:Petroz kruglaya.jpg|शहर के बीच में गोल चौक
File:Petrozavodskchurch.jpg|एक गिरजा
File:Street in Petrozavodsk.jpg|शहर की एक सड़क


## इन्हें भी देखें
* कारेलिया गणतंत्र
* ओनेगा झील

## सन्दर्भ


श्रेणी:कारेलिया गणतंत्र
श्रेणी:रूस के नगर
श्रेणी:रूस के गणतंत्रों की राजधानियाँ
सिपेलिविनी जिला

**सिपेलिविनी** सूरीनाम का जिला है, दक्षिण में स्थित यह क्षेत्रफल में देश का सबसे बड़ा जिला है। सिपेलिविनी की अपनी कोई प्रादेशिक राजधानी नहीं है क्योंकि इसे सीधे तौर पर पारामारिबो में से राष्ट्रीय सरकार द्वारा प्रशासित किया जाता है।

2004 में हुई जनगणना के अनुसार जिले की आबादी 28,202 है। इसका कुल क्षेत्रफल 130,567 वर्ग किलोमीटर तथा घनत्व 0.2 प्रति वर्ग किलोमीटर है। आबादी के मामले में यह देश का चौथा सबसे बड़ा तथा क्षेत्रफल अनुसार सबसे बड़ा जिला है। इसका क्षेत्रफल बाकि के नौ जिलों के कुल क्षेत्रफल से भी बहुत ज्यादा है। हालांकि उत्तर और पश्चिम को छोड़ कर मुख्यतः सिपेलिविनी अप्रयुक्त है। इस में छह रिसॉर्ट हैं।

औपनिवेशिक काल के दौरान क्षेत्र का ज्यादातर हिस्सा खाली और अकेला छोड़ा हुआ था, चूँकि डच, जिनका सूरीनाम पर शासन था, दक्षिण में ब्राजील के पुर्तगालियों से खतरा मह्सूस करते थे। बीसवी सदी से यहाँ विकास कार्यो की शुरुआत की गई। 

दक्षिण-पश्चिम में गयाना के साथ सूरीनाम के सीमा विवाद के कारण सिपेलिविनी के सीमा वाले इलाको में कभी-कभी दोनों देशों की सेनाओं के बीच तनाव की स्थिति उत्पन्न हो जाती है।

श्रेणी:सूरीनाम के जिले
चन्द्रशेखर कम्बार

**चंद्रशेखर कंबार** (; जन्म : २ जनवरी १९३७) एक कन्नड़ भाषा के कवि, नाटककार एवं लोकसाहित्यकार हैं। उन्होंने कन्नड़ भाषा में फिल्मों का निर्देशन भी किया है और वे हम्पी में कन्नड़ विश्वविद्यालय के संस्थापक कुलपति भी रहे हैं। उनके उल्लेखनीय साहित्यिक योगदान के आलोक में उन्हें 2010 के लिए ज्ञानपीठ पुरस्कार प्रदान करने की घोषणा की गई है।

इनके द्वारा रचित एक नाटक *[[सिरिसंपिगे ]]* के लिये उन्हें सन् १९९१ में साहित्य अकादमी पुरस्कार (कन्नड़) से सम्मानित किया गया।
## सन्दर्भ

श्रेणी:1937 में जन्मे लोग
श्रेणी:जीवित लोग
श्रेणी:कन्नड़ साहित्यकार
श्रेणी:ज्ञानपीठ सम्मानित
श्रेणी:साहित्य अकादमी द्वारा पुरस्कृत कन्नड़ भाषा के साहित्यकार
हिप्स डोंट लाइ

"**हिप्स डोंट लाइ**" कोलम्बियाई गायिका शकीरा और हैतीयन रैपर वाईक्लेफ जीन द्वारा गाया गया एक अत्यंत सफ़ल गाना है। गाना शकीरा की दूसरी अंग्रेज़ी एल्बम *ओरल फिक्सेशन वॉल. 2* के दूसरे सिंगल के रूप में जारी किया गया था।

श्रेणी:शकीरा के गाने
श्रेणी:अंग्रेज़ी गाने
मधुमक्खी का छत्ता

**मधुमक्खी का छत्ता** एक बन्द संरचना है जिसमें ऍपिस उपवंश की मधुमक्खी की कुछ जातियाँ रहती और अपने बच्चे पालती है। प्राकृतिक छत्ते प्राकृतिक रूप से पाये जाने वाली मधुमक्खी की बस्तियाँ हैं, जबकि पालतू मधुमक्खियाँ मानवनिर्मित छत्तों में रहती हैं, जो अक्सर ऍपियरी हुआ करती है। ऐसी मानवनिर्मित संरचनाएँ भी प्रायः मधुमक्खी का छत्ता कहलाती हैं। ऍपिस मधुमक्खियों की कई जातियाँ छत्तों में रहती हैं, लेकिन केवल पश्चिमी मधुमक्खियाँ (ऍपिस मेलीफ़ेरा) और पूर्वी मधुमक्खियाँ (ऍपिस केराना) मनष्यों द्वारा पाली जाती हैं। मधुमक्खी के प्राकृतिक छत्ता की तुलना एक पक्षी के घोंसले से की जा सकती है जिसका उद्देश्य उसके निवासी को सुरक्षा प्रदान करना होता है।
## सन्दर्भ

## बाहरी कड़ियाँ

* DIY Top Bar Hive Design: The Honey Cow
* American Beekeeping History -- The Bee Hive at John's Beekeeping Notebook
* Top Bar Hive Beekeeping at John's Beekeeping Notebook
* Beehives—Woodworking plans. BeeSource.Com, 2004.
* instructions and photos for hot wax dipping of beehives components
* Top Bar Hives DIY plans, hardware, accessories. Educational videos on top bar hive beekeeping
याना गुप्ता

**याना गुप्ता** (), जन्म का नाम **याना सिनकोवा** (), चेक मॉडल और अभिनेत्री हैं जो मुम्बई में काम करती हैं। याना चेक गणराज्य की नागरिक हैं। अपने विवाह के पश्चात इन्होंने अपना कुलनाम बदल कर गुप्ता कर लिया था तथा तलाक के बाद भी इसी नाम को रखा|

## व्यक्तिगत जीवन
गुप्ता घूमने की बहुत शौकीन हैं। वर्ष 2000 में भारत में आचार्य रजनीश के पूना आश्रम में रहते समय इनकी मुलाक़ात चित्रकार सत्य गुप्ता से हुई। आश्रम में एक कार्यक्रम के दौरान याना ने गाना गाया था जिसमें गिटार के साथ सत्य ने संगीत दिया। "[याना] समझ गई थीं कि वे उन्हें पसंद करते हैं"। सत्य याना से उम्र में चौदह वर्ष बड़े हैं। दोनो आश्रम में रहते हुए ही एक दूसरे से प्रेम करने लगे और तीन हफ़्ते बाद इनका विवाह हो गया और याना ने अपना सिनकोवा कुलनाम बदल कर अपने पति का गुप्ता कुलनाम अपना लिया। याना के माता-पिता "शुरुआत में सदमे में थे"। उन्हें चिंता थी कि याना को भारत में मलेरिया या कोई और बीमारी हो जाएगी।

निवर्तमान समय में याना यूनाइटेड किंगडम में रहने वाले भारतीय-आयरिश मूल के किसी व्यक्ति के साथ सम्बंध में हैं और चाहती हैं कि 2014 तक उनका विवाह हो जाए, परन्तु यह चाहती हैं कि वह "आधिकारिक तौर" पर इनके समक्ष प्रस्ताव रखें। याना किसी ऐसे शहर में अपनी गृहस्थी बसाना चाहती हैं जो "प्रकृति के नज़दीक" हो और यह मुम्बई में रहना पसंद नहीं करेंगी।

## कैरियर
भारत में अपने कैरियर की शुरुआत से पहले याना फै़शन जगत के प्रमुख केन्द्रों जैसे मिलान, हैम्बर्ग और जापान में सफ़लता प्राप्त कर चुकी थीं। सत्य गुप्ता से अपने विवाह के पश्चात इन्होंने अपने पति के साथ पूना में फ़्लैट किराए पर लिया, परन्तु छह महीनों के अंदर ही उन्हें पैसे की कमी खलने लगी। मॉडल के रूप में याना ने कई भारतीय फोटोग्राफरों को अपनी फ़ोटो ई-मेल द्वारा भेजीं। कुछ दिनों के इंतजार के पश्चात मुम्बई के एक फ़ैशन डिज़ाइनर से इन्हें पहला प्रस्ताव आया। इसके कुछ समय पश्चात ही याना मॉरिशस एक फ़िल्म की शूटिंग के लिए गईं।

ईश्वर निवास द्वारा निर्देशित 2003 एक्शन फ़िल्म *[[दम]]* के मशहूर गाने "बाबूजी ज़रा धीरे चलो" में याना ने आइटम गर्ल की भूमिका की अदा करी जो कि इनके कैरियर के लिए ब्रेकआउट प्रदर्शन साबित हुआ। इसके पश्चात इन्हें कई फ़िल्मों के आइटम गानों में कार्य करने के प्रस्ताव मिलने लगे।

2012 में याना ने वास्तविकता पर आधारित भारतीय टेलिविज़न धारावाहिक *[[बिग बॉस]]* के छठे सत्र में भाग लेने के प्रस्ताव को ठुकरा दिया था। इसके लिए इन्होंने "कुछ पूर्व प्रतिबद्धताओं" को जिम्मेदार बताया।

## लेखन
वर्ष 2011 में याना ने अपनी पहली किताब का विमोचन किया। अंग्रेज़ी भाषा की अपनी इस स्वास्थ्य और कल्याण सम्बन्धित किताब, जिसका शीर्षक है *हाउ टू लव योर बॉडी एण्ड गैट द बॉडी यू लव* (), में याना ने स्वास्थ्य युक्तियाँ दी हैं।

## सन्दर्भ

## बाहरी कड़ियाँ

* 

श्रेणी:जीवित लोग
श्रेणी:भारतीय अभिनेत्री
श्रेणी:1979 में जन्मे लोग
श्रेणी:यूरोप के लोग
वानिका जिला

**वानिका** सूरीनाम का जिला है, यह देश के उत्तर-पूर्व में स्थित है। इसकी राजधानी लैलीडोर्प है। 2004 में हुई जनगणना के अनुसार जिले की आबादी 86,072 है। इसका कुल क्षेत्रफल 442 वर्ग किलोमीटर तथा घनत्व 194.7 प्रति वर्ग किलोमीटर है। आबादी के मामले में यह देश का तीसरा सबसे बड़ा तथा क्षेत्रफल अनुसार नौवा सबसे बड़ा जिला है। जिले में सात रिसॉर्ट हैं।

वानिका सूरीनाम के सबसे घनी आबादी वाले तथा सर्वाधिक शहरीकृत जिलों में से एक है। पपीता और गेहूँ यहाँ की मुख्य फसल हैं। यहाँ ताम्बे की भी खाने हैं।

श्रेणी:सूरीनाम के जिले
इस्लामोफ़ोबिया

अंगूठाकार|इस्मामोफ़ोबिया
**इस्लामोफ़ोबिया** या ** इस्लामभीति ** मुसलमानों के प्रति तर्कहीन भय या घृणा का पूर्वाग्रह है। 

 इस्लामभीति दो शब्दों से मिलकर बना है: (इस्लाम+भीति), जिसका हिन्दी में अर्थ होता है- **इस्लाम का भय**। यह शब्दावली मुख्य रूप से पश्चिमी देशों द्वारा काम में ली जाती है। 1997 में, ब्रितानी रुन्नीमेडे ट्रस्ट ने **इस्लामभीति** के बारे में बताते हुए कहा कि यह अवधारणा मुसलमानों को देश के आर्थिक, सामाजिक और सार्वजनिक जीवन से बाहर करके मुसलमानों के विरुद्ध भेदभाव के व्यवहार को दर्शाती है। यह अवधारणा यह भी मानती है कि इस्लाम अन्य संस्कृतियों के साथ कोई भी मूल्य साझा नहीं करता हैं, यह पश्चिम की संकृति से निम्न कोटि का है और एक धर्म के बजाय हिंसक राजनीतिक विचारधारा है।

15 मार्च 2022 को इस्लामोफ़ोबिया दिवस, संयुक्त राष्ट्र महासभा ने सर्वसम्मति से एक प्रस्ताव अपनाया, जिसे इस्लामिक सहयोग संगठन (OIC) की ओर से पेश किया गया था, जिसमें 15 मार्च को **[[:en:International Day To Combat Islamophobia|'इस्लामोफोबिया से निपटने के लिए अंतर्राष्ट्रीय दिवस']]** के रूप में घोषित किया गया था। 

## सन्दर्भ

## बाहरी कड़ियाँ
*इस्लामोफोबिया को समझना और उसका मुकाबला करना
* Islamophobia Studies Journal
* Islamophobia.org
* "Islamophobia"

श्रेणी:इस्लाम से संबंधित विवाद
इराक युद्ध

**इराक युद्ध** 2003 से लेकर 2011 तक यह युद्ध दो चरणों में हुआ। आखिर में अमेरिका और नाटो सैनिकों की जीत हुई।
2013 ठाणे इमारत हादसा

**2013 ठाणे इमारत हादसा** वह हादसा है जिसमें महाराष्ट्र के ठाणे शहर के शिल फाटा इलाके में अवैध सात मंजिला निर्माणाधीन इमारत के ढहने से कई लोगों की मृत्यु हुई थी। बीबीसी के अनुसार लगभग 100 से अधिक लोग इस त्रासदी से बच गए थे। हादसा भारतीय मानक समय के अनुसार शाम 6:30 (13:00 यूटीसी) बजे हुआ था। इसमें छब्बीस बच्चों सहित कुल बहतर लोगों की मृत्यु हुई थी तथा छत्तीस घायल हुए थे।

## सन्दर्भ

श्रेणी:भारत में आपदाएँ
मसागती लोग

**मसागती** (यूनानी: Μασσαγέται, अंग्रेज़ी: Massagetae) प्राचीनकाल में मध्य एशिया में बसने वाली ख़ानाबदोश क़बीलों की एक जनजाति थी। वे एक पूर्वी ईरानी भाषा बोला करते थे। उन्हें मुख्य-रूप से यूनानी इतिहासकार हेरोदोतस की लिखाईयों से जाना जाता है। सम्भव है कि वे स्किथी लोगों से सम्बन्धित हों।

## नामोत्पत्ति
हेरोदोतस के अनुसार 'मसागती' का मतलब 'महान गती' है और 'गती' या 'गेती' कृष्ण सागर के छोर पर बसने वाले समुदायों का नाम हुआ करता था। यह 'मसा' शब्द वही है जो संस्कृत में 'महा' के सजातीय रूप में पाया जाता है।

## इन्हें भी देखें
*स्किथी लोग

## सन्दर्भ


श्रेणी:विलुप्त मानव जातियाँ
श्रेणी:मध्य एशिया का इतिहास
दार्द लोग

**दार्द** या **दारद** उन समुदायों को कहा जाता है जो दार्दी भाषाएँ बोलते हैं। यह हिन्द-आर्य लोगों की एक उपशाखा है। दार्द लोग मुख्य रूप से उत्तर भारत के कश्मीर व लद्दाख़ क्षेत्र, पाक-अधिकृत कश्मीर के गिलगित-बल्तिस्तान क्षेत्र, पाकिस्तान के ख़ैबर-पख़्तूनख़्वा प्रान्त और पूर्वी अफ़ग़ानिस्तान के कुछ भागों में बसते हैं। अलग-अलग स्थनों के दार्द लोगों को 'ब्रोकपा', 'द्रोकपा' व 'शीन' जैसे नामों से भी जाना जाता है।

## इन्हें भी देखें
*दार्दी भाषाएँ

## सन्दर्भ


श्रेणी:दार्द लोग
श्रेणी:कश्मीर
श्रेणी:भारत की मानव जातियाँ
श्रेणी:पाकिस्तान की जातियाँ
श्रेणी:अफ़्गानिस्तान की जातियाँ
अपजल

**अपजल** अथवा **अपशिष्ट जल**, वह कोई भी जल है जिसकी गुणवत्ता, मानवीय प्रभाव के कारण प्रतिकूल रूप से प्रभावित हुई हो। नगरों में इस अपशिष्ट जल का वहन आमतौर से किसी संयुक्त सीवर या स्वच्छता सीवर के द्वारा किया जाता है, तथा तदुपरान्त इसका उपचार किसी अपजल उपचार संयंत्र या सेप्टिक टैंक के मार्फत किया जाता है। उपचारित अपजल का निस्तारण एक निस्सारी मलप्रणाल (सीवर) के माध्यम से किसी जल निकाय में किया जाता है।

मल तथा मूत्र से संदूषित मलजल को भी अक्सर, अपजल का ही एक प्रकार माना जाता है। मलजल में घरेलू, नगरपालिका या औद्योगिक तरल अपशिष्ट उत्पाद शामिल होते हैं जिनका निपटान किसी नाले या मलप्रणाल के द्वारा किया जाता है। कभी कभी इसे एक निर्वात अपशिष्ट संग्राहक वाहन (ट्रक के ऊपर लगे टैंक पर लगा निर्वात पंप), के द्वारा भी निपटाया जाता है। 

मल-व्यवस्था या सीवरेज वह भौतिक बुनियादी ढांचा है जिसमें पाइपों, पंपों, स्क्रीन और नालियों की एक प्रणाली होती है जिसके द्वारा अपजल का वहन उसके उद्गम स्थल से उसके उपचार स्थल तक किया जाता है। कुछ मामलों जैसे कि सेप्टिक टैंक प्रणाली में मलजल का उपचार उसके उद्गम स्थल पर ही किया जाता है।

## सन्दर्भ

## इन्हें भी देखें
*अपशिष्ट जलोपचार (Wastewater treatment)

श्रेणी:जल प्रदूषण
निर्वात अपशिष्ट संग्राहक वाहन

**निर्वात अपशिष्ट संग्राहक वाहन** या **मलजल टैंकर** एक **निर्वात ट्रक** है जिसका प्रयोग किसी नाबदान या मलजल टैंक को निर्वात द्वारा साफ करने के लिए किया जाता है। इस प्रकार यह नाबदान से अपजल को निकाल कर उसका अन्यत्र निपटान करता है।
 
वाणिज्यिक विमानन और अन्य उद्योगों में, इस प्रकार के वाहन को हनी वैगन (अमेरिका में) कहा जाता है और इसका प्रयोग हवाई जहाज के शौचालय और सुवाह्य शौचालय जैसी सुविधाओं से अपशिष्ट को एकत्र करने में किया जाता है।
## सन्दर्भ

श्रेणी:भारत में अपशिष्ट प्रबंधन
डिएगो केओ

*डिओगु केउ* एक पुर्तगाली अन्वेषक था जिसने पंद्रहवीं शताब्दी में अफ्रीका के पश्चिमी तट की दो महत्वपूर्ण यात्राएँ की। पहली यात्रा में वो कांगो (1482) और दूसरी में नामीबिया (1485-86) तक पहुँचा। द्वितीय नौयात्रा के समय कांगों के अंदरुनी भाग में उसने एक स्तंभ स्थापित किया जिसके बाद उसका कोई पता नहीं चला।

श्रेणी:पुर्तगाली अन्वेषक
कोषड

**कोषढ़** मध्यप्रदेश के भिंड जिले की अटेर तहसील, भारत20px में एक गांव है। कोषढ़ से इस जिला का मुख्य शहर भिंड 25.6 किमी है। कोषढ़ का पोस्ट ऑफिस ग्वालियर क्षेत्र के मुरैना डिवीजन के अंतर्गत आता है। यहाँ का पिन कोड 477555 है। कई साल पहले कोषढ़ चम्बल के तट पर एक बडा गांव था, जो नियमित बाढ़ की वजह से करीब बीस छोटे गांवों में बट गया था, यह मध्य प्रदेश और उत्तर प्रदेश कि सीमा पर स्थित हैभदावर राज्य का खजाना कोषढ़ गांव में था। भदावर का कोष यही था इसीलिए इस गांव का नाम कोषढ़ पड़ा। कोषढ़ गांव की स्थापना श्री होडल शाह राव ने की थी। सन १६९२ की विषम परिस्थितियों में श्री हिम्मत सिंह भदौरिया का वंश, कोषढ़ छोड़ कर खरिक गाँव में बस गए थे श्री हिम्मत सिंह भदौरिया के जेष्ट पुत्र श्री कालू सिंह भदौरिया को गोहद पर विजय के उपलक्ष्य में शीर्खिपुर दिया गया और ये गाँव आज सरोखीपुरा के नाम से जाना जाता है। 

## भूगोल
## शिक्षा
## सन्दर्भ

## बाहरी कड़ियाँ

श्रेणी:भिंड ज़िला
श्रेणी:भिंड जिला के गाँव
श्रेणी:मध्य प्रदेश के गाँव
दृढ़ पिण्ड

right|thumb|दृढ़ पिण्ड की स्थिति इसके द्रव्यमान केन्द्र और अभिविन्यास (कम से कम छ: प्राचल) से निर्धारित की जाती है।
भौतिक विज्ञान में **दृढ़ पिण्ड**, ठोस की उस आदर्श अवस्था को कहा जाता है जिसमें कोई विरूपण नहीं होता। अन्य शब्दों में, दृढ़ पिण्ड के दिए गए किसी दो कणों के मध्य दूरी समय के साथ नियत रहती है चाहे इस पर कोई भी बाह्य बल आरोपित किया जाये।

## शुद्धगतिकी
### रेखीक व कोणीय स्थिति
दृढ़ पिण्ड की स्थिति उसमें समाहित सभी कणों की स्थिति को निरुपित करती है।
### रेखीक व कोणीय वेग
वेग (जिसे रेखीय वेग भी कहा जाता है) व कोणीय वेग का मापन निर्देश तन्त्र के सापेक्ष किया जाता है।

## गतिकी समीकरण
### कोणीय वेग के लिए योजक प्रमेय
दृढ़ पिण्ड B का निर्देश तन्त्र N में कोणीय वेग, N, में दृढ़ पिण्ड D के कोणीय वेग व D के सापेक्ष B के कोणीय वेग के जोड़ के समान होता है।

: {}^\mathrm{N}\!\boldsymbol{\omega}^\mathrm{B} = {}^\mathrm{N}\!\boldsymbol{\omega}^\mathrm{D} + {}^\mathrm{D}\!\boldsymbol{\omega}^\mathrm{B} .

## बलगतिकी
## ज्यामिति
## दिक्-विन्यास
## ये भी देखें
*कोणीय वेग
*दृढ़ पिण्ड गतिकी
*आयलर समीकरण

## सन्दर्भ


श्रेणी:गतिकी
दृढ़ पिण्ड गतिकी

दृढ़ पिण्ड गतिकी बाह्य बलों की उपस्थिति में परस्पर पिण्डो के मध्य गति का अध्ययन है। यहाँ यह माना जाता है कि किसी भी बल के प्रभाव में पिण्ड में किसी प्रकार की विकृति उत्पन्न नहीं होगी। अतः इसका अध्ययन इस आधार पर सरल हो जाता है कि गति के दौरान पिण्ड के विन्यास का ज्ञान होना आवश्यक नहीं है। पिण्ड में किसी भी तरह की स्थानांतरण अथवा घूर्णन गति, पिण्ड में समाहित सभी कणों में समान होगी।

दृढ़ पिण्ड गतिकी को गति के समीकरणों में परिभाषित किया जाता है जिन्हें न्यूटन के गति नियमों तथा लाग्रांजीय यांत्रिकी की सहायता से व्युत्पित किया जाता है। इन गति की समीकरणों के हल की सहायता से दृढ़ पिण्ड निकाय के विन्यास का समय के फलन के रूप में परिवर्तन को समझा जाता है। दृढ़ पिण्ड गतिकी का हल एवं सूत्रीकरण, यांत्रिक निकायों के संगणक अनुकरण में महत्वपूर्ण उपकरण है।
## समतलीय दृढ़ पिण्ड गतिकी
## सन्दर्भ

श्रेणी:दृढ़ पिण्ड
श्रेणी:घूर्णन सममिति
निकोलो द कोंटी

**निकोलो दे कोंटी** (1395-1474) एक इतालवी देशाटक और अन्वेषी था जो मध्य युग में मुस्लिम व्यापारी के वेष में इटली से लेकर भारत, दक्षिण-पूर्व एशिया और संभवतः चीन तक का भ्रमण किया। ध्यान रहे कि इन देशों और इटली के बीच उस समय मुस्लिम शासकों का राज था (और आज भी है) और ईसाईयों का इस प्रदेश से होकर गुजरना बहुत मुश्किल था। भारत और पूर्व के अन्य देशों की खोज में इस भ्रमण का बहुत योगदान था।

उस समय के चीन नौवाहक कप्तान जांग जे ने भी भारत की नौयात्रा की थी। दोनों के दिए विवरण मेल खाते हैं।

इटली का यात्री निकोलो कांटी विजयनगर की यात्रा पर देवराय प्रथम के शासनकाल में आया। इसने दास प्रथा के बारे में विस्तृत विवरण किया है।

श्रेणी:यूरोपीय अन्वेषक

इस में बुक का नाम डाले और इस में में सुधार करे जल्दी से जल्दी
विज्ञान का इतिहास

**विज्ञान का इतिहास** से तात्पर्य विज्ञान व वैज्ञानिक ज्ञान के ऐतिहासिक विकास के अध्ययन से है। यहाँ 'विज्ञान' के अन्तर्गत प्राकृतिक विज्ञान व सामाजिक विज्ञान दोनों सम्मिलित हैं।

## प्राचीन सभ्यता
प्रागैतिहासिक काल से ही, सलाह तथा ज्ञान वाचिक परम्परा के रूप में पीढ़ी दर पीढ़ी आगे बढ़ता रहा था। उदाहरण के लिए, मक्के का कृषि के लिए गृहीकरण दक्षिणी मेक्सिको में ९००० वर्ष पूर्व हुआ था अर्थात लिपि के विकास से भी पहले। इसी प्रकार, पुरातात्त्विक प्रमाण संकेत देते हैं कि साक्षरतापूर्व समाजों में खगोलीय ज्ञान का विकास हो चुका था।

## यूरोप का विज्ञान

## आधुनिक विज्ञान
### प्राकृतिक विज्ञान
#### भौतिक विज्ञान

यह विज्ञान की ऐसी शाखा है जिसमे द्रव तथा ऊर्जा और उसकी परस्पर क्रियाओं का अध्ययन होता है। भौतिकी प्राकृतिक जगत का मूल विज्ञान है, क्योंकि विज्ञान की अन्य शाखाओं के विकास भौतिकी के ज्ञान पर बहुत हद तक निर्भर करता है।

#### रसायन विज्ञान
विज्ञान की वह शाखा जिसमे पदार्थों के संघटन, संरचना, गुणों और रासायनिक अभिक्रिया के दौरान इनमें हुए परिवर्तनों का अध्ययन किया जाता हैं, उसे रसायन विज्ञान कहते हैं। 

#### जीव विज्ञान
विज्ञान की वह शाखा जिसके अन्तर्गत सजीवों के उत्पति विकास कार्य संरचना और क्रिया का अध्ययन करते है जीव विज्ञान कहलाता है। जीव विज्ञान का पिता अरस्तू को माना जाता है क्योंकि उन्हींने पहली वार जीवों को उतवीकास और आकार आकृति के आधार पर वर्गीकृत किया जिसके बाद जीवों का अध्ययन आसान हो गया।

## अकादमिक अध्ययन
## ये भी देखें
* इतिहास
** गणित का इतिहास
** भौतिक विज्ञान का इतिहास
** चीन में विज्ञान तथा प्रौद्योगिकी का इतिहास
** प्रौद्योगिकी का इतिहास
** भारत में विज्ञान और प्रौद्योगिकी
* नोबेल पुरस्कार विजेताओं की सूची

## सन्दर्भ


श्रेणी:वैज्ञानिक अध्ययन
*
चिरसम्मत यांत्रिकी की समयरेखा

**[[चिरसम्मत यांत्रिकी]] की समयरेखा**:

## प्राचीन यांत्रिकी
* 4 ई, पूर्व - अरस्तु ने अरस्तु भौतिकी तन्त्र प्राप्त किया
* 260 ई. पूर्व - आर्किमिडिज़ ने उत्तोलक का सिद्धान्त और उत्प्लावन बल के सिद्धान्तों की खोज को गणितीय रूप से ज्ञात किया।
* 60 ई. - हीरो ऑफ़ अलेक्जेंड्रिया ने *मेट्रिका (Metrica), मैकेनिक्स (यांत्रिकी),* और *न्यूमेटिक्स (वायु-शास्र)* लिखी।
* त्वरण की पहचान असमान गति से सम्बंध।

## चिरसम्मत यांत्रिकी का निर्माण (कई बार न्यूटनीय यांत्रिकी के रूप में निरुपित)
* 1687 -  न्यूटन ने अपना *[[प्रिंसिपिया]]* प्रकाशित की, जिसमें न्यूटन के गति के नियम और न्यूटन का सार्वत्रिक गुरुत्वाकर्षण का सिद्धान्त प्रतिपादित (सूत्रबद्ध) किया।

## सन्दर्भ

श्रेणी:भौतिक समयरेखा
श्रेणी:गणित समयरेखा
श्रेणी:समयरेखायें
लाग्रांजीय यांत्रिकी

**लाग्रांजीय यांत्रिकी** अथवा **लाग्रांजियन यांत्रिकी** स्थिर प्रक्रिया द्वारा हेमिल्टन विधि द्वारा चिरसम्मत यांत्रिकी का एक पुनःसूत्रिकरण है।

भौतिकी में, लैग्रेंजियन यांत्रिकी स्थिर-क्रिया सिद्धांत पर स्थापित शास्त्रीय यांत्रिकी का एक सूत्रीकरण है। इसे इटालियन-फ्रांसीसी गणितज्ञ और खगोलशास्त्री जोसेफ-लुई लैग्रेंज ने 1760 में ट्यूरिन एकेडमी ऑफ साइंस में अपनी प्रस्तुति में पेश किया था, जिसकी परिणति उनकी 1788 की भव्य रचना, मेकनिक एनालिटिक में हुई।

लैग्रेंजियन यांत्रिकी एक यांत्रिक प्रणाली को एक जोड़ी (M, L) के रूप में वर्णित करती है जिसमें कॉन्फ़िगरेशन स्पेस M और एक फ़ंक्शन L शामिल है उस स्थान के भीतर को  लैग्रेंजियन कहा जाता है।|
कई प्रणालियों के लिए, L = T − V, जहां T और V क्रमशः सिस्टम की गतिज और संभावित ऊर्जा हैं|

स्थिर क्रिया सिद्धांत के लिए आवश्यक है कि L से प्राप्त सिस्टम की क्रिया कार्यात्मक प्रणाली के विकास के दौरान एक स्थिर बिंदु (अधिकतम, न्यूनतम या सैडल) पर बनी रहे। यह बाधा लैग्रेंज के समीकरणों का उपयोग करके सिस्टम की गति के समीकरणों की गणना की अनुमति देती है।

## वैचारिक ढांचा
### व्यापकीकृत निर्देशांक
#### अवधारणा एवं शब्दावली
यदि किसी कण पर बाह्य बल कार्य करते हैं तो न्यूटन के गति के नियमानुसार तीनों विमाओं के लिए तीन साधारण द्विघात अवकल समीकरण प्राप्त होंगी। अतः कण की पूर्ण अवस्था का वर्णन करने के लिए ६ स्वतंत्र चर (तीन प्रारम्भिक निर्देशांक और तीन वेग) प्रर्याप्त हैं।

## सन्दर्भ
हैमिल्टनी यांत्रिकी

**हैमिल्टनी यांत्रिकी** अथवा **हेमिल्टोनियन मेकैनिक्स** चिरसम्मत यांत्रिकी के पुनःसूत्रीकरण पर आधारित एक विकसित सिद्धान्त है जो चिरसम्मत यांत्रिकी के समान परिणाम देता है। इसमें विभिन्न गणितीय सूत्रों का उपयोग होता है, जो सिद्धांतो को अधिक अमूर्त रूप में समझने में सहायक हैं। ऐतिहासिक रूप से यह चिरसम्मत यांत्रिकी के सूत्रों का पुनःसूत्रीकरण है, जिसने बाद में क्वांटम यान्त्रिकी के सूत्रिकरण में योगदान किया।

विलियम रोवन हेमिल्टन ने १८३३ में लाग्रांजियन यांत्रिकी से आरम्भ करते हुए हैमिल्टनी यांत्रिकी का प्रथम सूत्रीकरण किया। इससे पूर्व १७८८ में जोसेफ लुई लाग्रांज ने चिरसम्मत यांत्रिकी का पुनःसूत्रीकरण प्रस्तुत किया था।

## अवलोकन

हैमिल्टनी यांत्रिकी में, चिरसम्मत यांत्रिकी तन्त्र को विहित निर्देशांको \boldsymbol{r}=(\boldsymbol{q},\boldsymbol{p}) के एक समुच्चय द्वारा वर्णित किया जाता है, जहाँ निर्देशांक q_i,p_i का प्रत्यक घटक तन्त्र के निर्देश तंत्र द्वारा अनुक्रमित है।

हेमिल्टोनीय समीकरणों में तन्त्र की समय वृद्धि अद्वितीय रूप से परिभाषित की जाती है :
{dt} = -\frac{\partial \mathcal{H}}{\partial \boldsymbol{q}}\\
& \frac{d\boldsymbol{q}}{dt} = +\frac{\partial \mathcal{H}}{\partial \boldsymbol{p}}
\end{align} 
|cellpadding= 5
|border
|border colour = #0073CF
|background colour=#F5FFFA}}

जहाँ \mathcal{H}=\mathcal{H}(\boldsymbol{q},\boldsymbol{p},t) हेमिल्टोनियन है जो तन्त्र की सम्पूर्ण ऊर्जा को निरुपित करता है। एक बन्द तन्त्र (निकाय) के लिए, यह तन्त्र की गतिज व स्थितिज ऊर्जा के योग के बराबर होता है। 
### मूल भौतिक स्पष्टीकरण
:\mathcal{H} = T + V, \quad T = \frac{p^2}{2m}, \quad V = V(q). 

### लाग्रांजियन से हेमिल्टोनियन की गणना
व्यापक निर्देशांको q_i, व्यापक वेगों \dot q_i एवं समय के व्यंजको में दिए गये लाग्रांजियन के लिए :
# संवेग को (व्यापक) वेगों के सापेक्ष लाग्रांजियन का अवकलन करते हुए प्राप्त किया जाता है : p_i(q_i, \dot q_i, t) = \frac{\partial \mathcal{L}}{\partial {\dot q_i}} \,
# वेगों \dot q_i को पिछली समीकरण में समतुल्य कार्य संवेग के साथ करके प्राप्त किया जा सकता है 
# हेमिल्टोनियन को लिजेन्ड्रे रूपांतरण \mathcal{L}: \mathcal{H} = \sum_i {\dot q_i} \frac{\partial \mathcal{L}}{\partial {\dot q_i}}- \mathcal{L} = \sum_i {\dot q_i} p_i - \mathcal{L} \,. के रूप में \mathcal{H} की सामान्य परिभाषा का उपयोग करते हुए कलित करते हैं। इसके पश्चात वेगो को पूर्व परिणाम का उपयोग करते हुए प्रतिस्थापित किया जाता है
# हेमिल्टन समीकरणों को निकाय की गति की समीकरण प्राप्त करने के लिए प्रयोग किया जाता है।

## हेमिल्टोनीय समीकरण व्युत्पन

## गणितीय सूत्र

## सन्दर्भ


श्रेणी:यान्त्रिकी
*
चिरसम्मत यांत्रिकी का इतिहास

इस अनुच्छेद का सम्बंध **[[चिरसम्मत यांत्रिकी]] के इतिहास** से है।
## प्राचीनता
प्राचीन यूनानी दार्शनिक, मुख्य रूप से अरस्तु प्रथम व्यक्ति माना जाता है जिसने अमूर्त प्राकृतिक नियमों का उल्लेख किया।

## मध्यकालीन सोच
फ्रांसीसी पादरी जीन बुरिदन ने आवेग सिद्धान्त दिया जिसे अरस्तु सिद्धन्त का सहायक सिद्धन्त भी माना जाता है।

## आधुनिक युग - चिरसम्मत यांत्रिकी का निर्माण
यह युग गैलिलीयो के सिद्धन्तों से आरम्भ होता है।

## वर्तमान
२० वीं शताब्दी के अन्त तक चिरसम्मत सिद्धान्त भौतिकी में आत्मनिर्भर सिद्धान्त नहीं रह पाया। चिरसम्मत विद्युत चुम्बकत्व के साथ-साथ इसको आपेक्षिक क्वांटम यांत्रिकी अथवा क्वांटम क्षेत्र सिद्धान्त का एक भाग मात्र बन गई।

## सन्दर्भ

* René Dugas *A History of Mechanics* Dover, (1988) ISBN 0-486-65632-2
## ये भी देखें
*यांत्रिकी
*चिरसम्मत यांत्रिकी
*चिरसम्मत यांत्रिकी की समयरेखा
इंडियन नैशनल लोकदल

**इंडियन नेशनल लोकदल** या **इनेलो** भारत के हरियाणा राज्य की एक प्रमुख राजनीतिक पार्टी है।  

## स्थापना एवं इतिहास
**इंडियन नेशनल लोकदल** की स्थापना **[[भारत के उप प्रधानमंत्री|भारत के पूर्व उप प्रधानमंत्री]] [[देवीलाल|चौधरी देवीलाल जी]]** ने अक्टूबर १९९६ में **हरियाणा लोक दल (राष्ट्रीय)** के नाम से की थी।

इनेलो एक क्षेत्रीय पार्टी के रूप में १९८७ के दौरान राजनीतिक अस्तित्व में आयी। 20 दिसंबर 2024 को उनकी मृत्यु तक पार्टी का नेतृत्व देवीलाल के बेटे ओम प्रकाश चौटाला ने किया था। दोनों ने हरियाणा के मुख्यमंत्री के रूप में कार्य किया था। ओम प्रकाश चौटाला के बेटे, अभय सिंह चौटाला वर्तमान महासचिव हैं।। इनेलो पूर्व में भारतीय जनता पार्टी के नेतृत्व वाले राष्ट्रीय जनतांत्रिक गठबंधन का अंग रह चुकी है। पार्टी के शीर्ष नेताओं की अनुपस्थिति में २०१४ के विधानसभा चुनावों के बाद तत्कालीन पार्टी प्रमुख ओमप्रकाश चौटाला के छोटे पुत्र अभय चौटाला के नेतृत्व में 90 में से 19 सीटें जीती और बीजेपी के बाद सबसे बड़ी पार्टी बनी। विपक्ष के नेता के रूप में अभय चौटाला विधानसभा में पार्टी का नेतृत्व किया। अप्रैल २००१ में देवी लाल के निधन के बाद से इनेलो का राजनैतिक संघर्ष का दौर आरंभ हुआ और बीते ४ विधानसभा चुनावों में पार्टी की स्थिति निराशाजनक रही।

## चुनावी राजनीति
### हरियाणा विधानसभा चुनाव २०१९
**हरियाणा विधानसभा चुनाव २०१९** के लिए इनेलो ने पहले बसपा के साथ गठबंधन किया था किंतु बाद में बात नहीं बनी एवं फिर शिरोमणि अकाली दल के साथ गठबंधन किया गया। इन चुनावों में पार्टी ने अपने राजनैतिक इतिहास का सबसे निकृष्ट प्रदर्शन किया तथा केवल १ ही सीट जीतने में सफल हुई एवं ८० सीटों पर हार मिली, साथ ही ७८ स्थानों पर प्रत्याशी अपनी ज़मानत भी हार गए। गठबंधित साथी अकाली दल भी अपनी तीनों सीटों पर हार गया। इन चुनावों में इनेलो का मत % भी अब तक के सबसे कम २.४५% पर पहुंच गया जो कि पिछले चुनावों में २४.११% था।

पार्टी को एकमात्र एलनाबाद सीट पर जीत हासिल हुई जहां अभय सिंह चौटाला लड़ रहे थे। इस प्रकार वर्तमान विधानसभा में इनेलो का केवल एक ही विधायक है।

### लोकसभा चुनाव २०१९
२०१९ के लोकसभा चुनावों में इनेलो ने सभी १० सीटों पर प्रत्याशी घोषित किए परन्तु एक भी स्थान पर जीत नहीं सके। पार्टी को केवल १.९% वोट ही प्राप्त हुए।

### हरियाणा विधानसभा चुनाव २०१४
### लोकसभा चुनाव २०१४

### हरियाणा विधानसभा चुनाव २००९
### लोकसभा चुनाव २००९

## मुख्यमंत्री

## चुनावी प्रदर्शन
### लोकसभा चुनाव

### हरियाणा विधानसभा

## सन्दर्भ

## बाहरी कड़ियाँ
*इंडियन नेशनल लोकदल का आधिकारिक जालघर

श्रेणी:भारत के राजनीतिक दल
श्रेणी:हरियाणा की राजनीति
मारग्रेट थैचर

**मारग्रेट हिल्डा थैचर, बैरोनेस थैचर** (13 अक्टूबर 1925 – 8 अप्रैल 2013) ब्रिटिश राजनीतिज्ञ थीं, जो बीसवी शताब्दी में सबसे लंबी अवधि (1979–1990) के लिए यूनाईटेड किंगडम की प्रधानमंत्री रही थीं और एकमात्र महिला जिन्होंने यह कार्यभार संभाला हो। एक सोवियत पत्रकार ने उन्हें "आयरन लेडी" की उपाधि दी, एक ऐसा उपनाम जो उनकी असम्बद्ध राजनीति और नेतृत्व शैली से जुड़ा हुआ था। प्रधानमंत्री के रूप में, उन्होंने ऐसी नीतियाँ लागू की जिन्हें थैचरवाद के रूप में जाना जाता है।

थैचर ने सोमरविले कॉलेज, ऑक्सफोर्ड में रसायनशास्त्र का अध्ययन किया और बैरिस्टर बनने से पहले कुछ समय के लिए शोध रसायनज्ञ के रूप में काम किया। 1959 में उन्हें फिंचली के संसदीय सदस्य के रूप में चुना गया। एडवर्ड हीथ ने अपने 1970-1974 के कार्यकाल में थैचर को शिक्षा और विज्ञान के लिए राज्य सचिव नियुक्त किया। थैचर 1975 में कंजर्वेटिव पार्टी के नेतृत्व चुनाव में हीथ को हराकर विपक्ष की नेता बन गईं। वे यूनाइटेड किंगडम में एक प्रमुख राजनीतिक दल का नेतृत्व करने वाली पहली महिला थीं। उनके राजनीतिक दर्शन और आर्थिक नीतियों ने (विशेषकर वित्तीय क्षेत्र की), राज्य के स्वामित्व वाली कंपनियों के निजीकरण, और ट्रेड यूनियनों की शक्ति और प्रभाव को कम करने पर जोर दिया।

## सन्दर्भ

श्रेणी:यूनाइटेड किंगडम के प्रधानमंत्री
श्रेणी:इंग्लैंड के लोग
श्रेणी:निधन वर्ष अनुपलब्ध
दिमित्री दॉन्सकॉय

**दिमित्री दॉन्सकॉय** (रूसी में Дмитрий Донской) - एक रूसी राजा था जो 1359 से 1389 तक मोस्को की राजकुमारशाही में शासन करता था। वह भी संयुक्त रूसी सेना का सिर था जिसने 1380 में कुलिकोवो के मैदान में तातरों के खिलाफ़ जीत हासिल की।
कोचाबाम्बा विभाग

**कोचाबाम्बा** बोलिविया का एक प्रशासनिक विभाग (देपार्तामेन्त) है जो उस देश के मध्य भाग में स्थित है।

## विभाग के कुछ दृश्य

File:Pongo 0436b.jpg|पोन्गो में एक स्त्री
File:Ganaderia Familiar (Area Rural).jpg|ग्रामीण इलाक़ा
File:Laguna Corani (Represa) Chapare Bolivia.jpg|कोरानी झील


## इन्हें भी देखें
*बोलिविया के विभाग

## सन्दर्भ


श्रेणी:कोचाबाम्बा विभाग
श्रेणी:बोलिविया के विभाग
तारिहा विभाग

**तारिहा** बोलिविया का एक प्रशासनिक विभाग (देपार्तामेन्त) है जो उस देश के दक्षिणी भाग में स्थित है। इस विभाग की सीमाएँ आर्जेन्टीना व पारागुआए से लगती हैं।

## विभाग के कुछ दृश्य

File:Dunas de Tajzara Tarija.jpg|ताहसारा के टीले
File:2012-05-07 Río Nuevo Guadalquivir.jpg|नुएवो गुआदालकिविर नदी
File:P7260383 Yacuiba estación.JPG|याकुइबा स्टेशन


## इन्हें भी देखें
*बोलिविया के विभाग

## सन्दर्भ


श्रेणी:तारिहा विभाग
श्रेणी:बोलिविया के विभाग
बेनी विभाग

**बेनी** या **ऍल बेनी** बोलिविया का एक प्रशासनिक विभाग (देपार्तामेन्त) है जो उस देश के पूर्वोत्तरी भाग में स्थित है। यह बोलिविया के पर्वतीय क्षेत्र से बाहर का एक मैदानी इलाक़ा है।

## विभाग के कुछ दृश्य

File:Capybara Bolivie.jpg|कैपिबारा का एक परिवार
File:Beni Department aérea 25.jpg|बेनी के घास-मैदान


## इन्हें भी देखें
*बोलिविया के विभाग

## सन्दर्भ


श्रेणी:बेनी विभाग
श्रेणी:बोलिविया के विभाग
चुकिसाका विभाग

**चुकिसाका** बोलिविया का एक प्रशासनिक विभाग (देपार्तामेन्त) है जो उस देश के दक्षिण-मध्य भाग में स्थित है। इसकी राजधानी सूक्रे शहर है जो बोलिविया की राष्ट्रीय संवैधानिक राजधानी भी है।

## विभाग के कुछ दृश्य

File:Cuenca Culpina.jpg|कुल्पीना झील
File:Xeric River Valley near Presto, Bolivia.jpg|ख़ेरिक नदी की घाटी


## इन्हें भी देखें
*बोलिविया के विभाग

## सन्दर्भ


श्रेणी:चुकिसाका विभाग
श्रेणी:बोलिविया के विभाग
पान्दो विभाग

**पान्दो** बोलिविया का एक प्रशासनिक विभाग (देपार्तामेन्त) है जो उस देश के पश्चिमोत्तरी भाग में स्थित है। यह बोलिविया का सबसे कम आबादी वाला विभाग है। इसकी उत्तरी सरहद ब्राज़ील से और पश्चिमी सीमा पेरू से लगती है।

## विभाग के कुछ दृश्य

File:Bolivia north.jpg|ब्राज़ील और बोलिविया की सरहद पर नदीयाँ
File:Una Señora preparando el techo de una casa de Cobija.jpg|कोबिहा में घर का छप्पर बनाती स्त्री
File:Bolpebra.jpg|बोलपेबरा शहर में


## इन्हें भी देखें
*बोलिविया के विभाग

## सन्दर्भ


श्रेणी:पान्दो विभाग
श्रेणी:बोलिविया के विभाग
ओरूरो विभाग

**ओरूरो** बोलिविया का एक प्रशासनिक विभाग (देपार्तामेन्त) है जो उस देश के पश्चिम भाग में स्थित है। एवो मोरालेस, जो २००६ से बोलिविया के राष्ट्रपति रहें हैं, इसी विभाग के निवासी हैं।

## विभाग के कुछ दृश्य

File:Carnavales Oruro dia II (68).JPG|ओरूरो का कारनिवाल (मेला)
File:Iglesia en ruinas en el altiplano boliviano.jpg|एक गिरजे के खँडहर 
File:Volcán Tunupa - Oruro - Bolivia.jpg|तुनुपा ज्वालामुखी


## इन्हें भी देखें
*बोलिविया के विभाग

## सन्दर्भ


श्रेणी:ओरूरो विभाग
श्रेणी:बोलिविया के विभाग